钦定古今图书集成/理学汇编/学行典/第037卷 > 理数钤〈坎集上〉 > 《以会经运》
## 钦定古今图书集成/理学汇编/学行典/第037卷 > 理数钤〈坎集上〉 > 《以会经运》

三百六十运者，元之全体；三十运者，会之一体。会为
地数，每会以三十运而终。以岁论之，一会有一万八
百年，敛于月日时，则月以万八百分为元，日以万八
百秒为元，随其大小而数行焉。《皇极》总交以起数，去
交以为用，每四分去一，用三所去之一，是交也。是故
开物闭物，于十二会中用九会。《邵子》曰：“物生于春，息
于冬，凡三月不用。人作于日，息于夜，凡三时不用。皆
去四之一也。”开物于寅中，乃二月初气，所以地数起
于己卯，七十六运，在《先天图》，当《离》之九三，去闰历二
百四十运。先天霜降节，终《谦》卦，是为闭物。更历一会
半，而一元之数方终。

《皇极》起卦有四法，运卦起会中之子，冬至天数，世卦
起运中之寅，惊蛰人数，年卦起世中之丑，大寒地数，
皆从甲己仲为用。至于月日，卦起卯中春分，物数用
甲己孟，天地人物，各用一元，皆起于复物，用秒起姤。

此一节分“运世年月日时卦” ，各自起节气例。